
EMLÉKEZTETŐ
Készült a Győr-Moson-Sopron Megyei Mérnöki Kamara 2011. 05. 17. napján, 13 órai kezdettel megtartott elnökségi üléséről. 

Az ülés helye: 
Városháza Díszterme (Győr, Városház tér 1.) 
Jelen vannak: 

Mellékelt jelenléti ív szerint

Az Elnökségi Ülés határozatképes. A határozatok jelen emlékeztető mellékletében találhatók.
Jelenlévők a napirendet elfogadták. 
Az elnökségi ülés napirendje:

1. Tájékoztatás az elmúlt és leendő időszak történéseiről

· MMK – Választmányi ülés
· Egyetem megszüntetése
Bartal György elnök

2. Pénztári Szabályzat módosítása

Bartal György elnök

3. Tagfelvételek, engedélyek, fellebbezések. 

Barcsai Éva Magdolna titkár

4. Egyebek 

1. Napirendi pont: Bartal György elnök tájékoztatója
MMK – Választmányi ülés: 

A választmányi ülés elé kerülő 2012-es országos kamarai költségvetés tervezet számai hasonlóak a 2011-eshez. Marjas Kornél álláspontja szerint tisztázni szükséges a székházzal, a tartalék-képzéssel és a költségtérítéssel kapcsolatos kérdéseket. A területi kamarákhoz befizetett igazgatási szolgáltatási díjak 15%-a kerül az MMK-hoz, erről a területi kamarák hivatalos levelet kérnek.
A pénzügyek szétosztásának felülvizsgálatára jött létre az MMK-nál a Gazdasági és Pénzügyi Bizottság. Az ő munkájuk segítésére a területi kamarákkal 3 excel táblázatot tölttettek ki, amelyet a mi kamaránk is elkészített.

Szó van róla, hogy egyrészt a területi kamarák vállaljanak részt az országos tagozati tagok finanszírozásából, másrészt, pályázati rendszert terveznek bevezetni a tagozati pénzek megszerzésére (ez a kis és a nagy létszámú tagozatok között ellentéteket szülhet).
A szakmai továbbképzéseket – a kreditpontok megszerzése érdekében – online módon lehet regisztráltatni május közepétől.
A választmányi ülésen szó volt még a Duna Stratégia lehetséges zászlós hajóiról, ezek: panelprogram, 2000 LE alatti szennyvíztisztító építése, a megújuló energiák közül a talajhő hasznosítása. A hiteleket az Európai bankok fogják folyósítani akkreditált cégeknek, de ilyen cégeket fel kell kutatni. 
Egyetem megszüntetése: A Rektor Úr körlevelet írt – melyet Kamaránk is megkapott –, amelyben leírja, hogy az Egyetem pénzügyi helyzete jó, állami támogatást nem vesz igénybe, így inkább példának kellene állítani, mint az önállóságának az elvesztéséről beszélni. Demonstrációkra, akciókra azonban egyelőre nincs szükség.
2. Napirendi pont: Pénztári Szabályzat módosítása
Bartal György elnök elmondta, hogy az elmúlt évi költségvetés ellenőrzése nyomán készített FB-i jelentés kitér arra, hogy a pénztári szabályzatban rögzített összegnél valamivel több készpénz volt a házipénztárban, ezért a házipénztári szabályzat módosítását javasolja 500 000 Ft készpénz tartásának engedélyezésére.
Az elnökség a javaslat alapján határozatot hozott, amely jelen emlékeztető 1. sz. mellékletében található.
3. Napirendi pont: Tagfelvételek, engedélyek, fellebbezések
Barcsai Éva Magdolna titkár ismertette:

· Az elmúlt hónapban 2 fő kérte felvételét kamaránkba, tagsági viszonyának helyreállítását kérte 1 fő.
· a tervezői és szakértői jogosultságok meghosszabbítását kérte 7 fő,
· új tervezői és szakértői jogosultság megadását kérte 3 fő,

· két fő esetében a szakértői jogosultság megadását nem javasoljuk, egyik esetben a szakirányú végzettség hiánya miatt, a másik esetben a referencia munka igazolásának elmaradása miatt.
Az elnökség az ismertetés alapján 4 határozatot hozott, amelyek jelen emlékeztető 1. sz. mellékletében találhatók.

Az elmúlt időszakban nem érkezett fellebbezés Kamaránkhoz.

4. Napirendi pont: Egyebek
Felhívás érkezett a várostól a Szent László díjra való jelölés lehetőségéről.

Serfőző István szerkezetépítő mérnök kollégánk felterjesztésre került Kardos Andor díjra.

Egyéb napirendi pont nem lévén, az elnök az ülést bezárja.

